MESTSKÁ   ČASŤ   BRATISLAVA   -   NOVÉ   MESTO

Materiál na rokovanie
Miestneho zastupiteľstva
dňa 27.8.2013

				              N Á V R H

na zníženie nájmu za prenájom nebytových priestorov v Materskej škole Vihorlatská č. 1 
   pre nájomcu Agentúra LUPO, s.r.o.
        _______________________________________________________________________

Materiál predkladá : 				Materiál obsahuje :
Ing. Ľudovít  Kollárik					1. Návrh uznesenia
prednosta MÚ B-NM					2. Dôvodovú správu 
3. Návrh na zníženie nájmu za prenájom   
    nebytových priestorov v Materskej  
    škole  Vihorlatská č. 1 pre nájomcu   
    Agentúra  LUPO, s.r.o.
4. Žiadosť o zníženie nájmu
5. Údaje o stavbe MŠ Vihorlatská -
    Znalecký posudok        
6. Stanovisko Agentúry LUPO,s.r.o.

Spracovateľ :
Alžbeta Andrášiková
Odd. SB,NPaVS

Na rokovanie prizvať : 				Stanovisko právnej skupiny :
Ing. arch. Miloša Šimánka				 - nie je potreba právneho posúdenia
referenta odd. VaI

					A u g u s t      2013

N á v r h   u z n e s e n i a

M i e s t n e   z a s t u p i t e ľ s t v o

s c h v a ľ u j e

zníženie  nájmu za prenájom nebytových priestorov v Materskej škole Vihorlatská č. 1 pre Agentúru LUPO, s.r.o.  nasledovne : 

- nájomné za rok 2013 znížiť od 1.9.2013 o 20 %
  za rok 2014 znížiť nájomné o 38 %
  za rok 2015 znížiť nájomné o 38 %

a/  s pripomienkami
b/ bez pripomienok

D ô v o d o v á   s p r á v a

 	Materiál na zníženie nájmu na dva roky na základe žiadosti Agentúry LUPO, s.r.o., ktorá má prenajaté nebytové priestory  Materskej školy na Vihorlatskej č. 1, v ktorých  prevádzkuje Detské centrum Slniečko na výchovno – vzdelávací proces detí predškolského veku, z doterajšieho  mesačného nájmu   3 000 € mesačne na 1 200 € mesačne z dôvodu  prudkého poklesu  počtu detí v tomto centre ako aj z dôvodu investovania nákladov do prenajatých priestorov, bol predložený na rokovanie miestnej rady dňa 26.2.2013.  Z rokovania ktorej  bol  stiahnutý s tým,  že je  potrebné vykonať audit budovy  Materskej školy Vihorlatská 
č. 1. 
	Na základe uloženej úlohy bol vypracovaný odborný posudok Materskej školy na Vihorlatskej č. 1 a predkladáme žiadosť o zníženie nájmu opätovne na rokovanie  miestnej rady.
	Miestna rada na svojom rokovaní dňa 30.4.2013 odporučila znížiť nájom za nebytové priestory nasledovne :
nájomné za rok 2013 znížiť od  1.7.2013   o  20 %
za rok 2014 znížiť nájomné o  38 %
za rok 2015 znížiť nájomné o  38 %

Návrh na zníženie nájmu za prenájom nebytových priestorov v Materskej škole Vihorlatská
č. 1    pre nájomcu Agentúra LUPO, s.r.o.
____________________________________________________________________________

 	Základná škola s Materskou školou na Odborárskej č. 2 v Bratislave uzatvorila dňa 12.11.2008 Zmluvu č. 6/2008 o nájme nebytových priestorov  na prenájom časti nebytových priestorov   Materskej školy a areál Materskej školy na Vihorlatskej č. 1  Agentúre LUPO, s.r.o. so sídlom na Vazovovej č. 3, ktorá v týchto priestoroch prevádzkuje Detské centrum Slniečko na výchovno – vzdelávací proces detí predškolského veku. Nájomná zmluva bola uzatvorená na dobu 10 rokov od 1.1.2009 do 31.12.2018. Agentúra LUPO, s.r.o. zastúpená konateľom Jaroslavom Dunom, požiadala dňa 18.12.2012 o zníženie mesačného nájmu za prenájom nebytových priestorov v Materskej škole  Vihorlatská č. 1 na dva roky z 3 000 € mesačne na 1 200 € mesačne. Svoju   žiadosť odôvodňuje tým , že v súčasnosti  prudko klesol počet detí v tomto centre ako aj z dôvodu investovania nákladov do prenajatých priestorov. V svojej žiadosti uviedla len akcie, do ktorých investovala náklady bez zdokladovania výšky investícií.  Na základe uvedeného sme  telefonicky  ako aj písomne požiadali o zdokladovanie vykonaných prác – faktúry, pokladničné bloky. O túto informáciu  taktiež požiadala aj riaditeľka  Základnej školy s Materskou školou na Odborárskej č. 2 ako prenajímateľ. V súlade s  bodom V. ods.  2  Zmluvy č. 2/2008  sa nájomca zaväzuje, že akékoľvek stavebné alebo montážne úpravy na predmete nájmu si uhradí na vlastné náklady s podmienkou, že všetky tieto práce musia byť vopred konzultované a odsúhlasené písomne s prenajímateľom, pričom  súhlas prenajímateľa  nesmie byť bezdôvodne odmietnutý. Na základe uvedeného sme  požiadali  aj o predloženie písomného súhlasu prenajímateľa s vykonaním uvedených prác.
	Dňa  13.2.2013 bola predložená Agentúrou LUPO s.r.o. len  kompletná fotodokumentácia jednotlivých investícií s uvedením výšky investícií ale bez predloženia požadovaných dokladov -faktúr, pokladničných blokov, ako aj fotodokumentácia dlhodobých opakovaných závad odstraňovaných na  vlastné náklady.  Taktiež neboli predložené  požadované písomné  súhlasy prenajímateľa s vykonaním  stavebných alebo montážnych prác. Podľa vyjadrenia riaditeľky Základnej školy s Materskou školou Odborárska č. 2, práce uvedené v žiadosti boli vykonané ale nevie posúdiť výšku vynaložených nákladov na ich realizáciu.
	V súlade so Zmluvou  č. 6/2008 o nájme nebytových priestorov je stanovené nasledovné nájomné za prenájom  nebytových priestorov  s rozlohou  443,56 m2 :
-  od 1.1.2009 do 31.12.2013  vo výške  82,98 €/m2/rok   36 806,61 €/rok   
          3 067,20 €  mesačne
-  od 1.1.2014 do 31.12.2018  vo výške  99,58 €/m2/rok   44 169,70 €/rok 
           3 680,80 €  mesačne